Ντραγκ κουίν
 Συνήθως οι ντραγκ κουίν είναι καλλιτέχνες που -μέσα από τον τρόπο που ντύνονται ή και εκφράζονται- έχουν σκοπό να διασκεδάσουν το κοινό ή να περάσουν κοινωνικά μηνύματα. Πολλές ντραγκ κουίν μιμούνται γνωστούς καλλιτέχνες (συνήθως γυναίκες). Μπορεί να τραγουδούν ζωντανά, να συμμετέχουν σε θεατρικές παραστάσεις ή κινηματογραφικές ταινίες. Άλλες ντραγκ κουϊν εφευρίσκουν δικές τους περσόνες. Γενικά, δεν υπάρχει κανόνας για το πως πρέπει ή δεν πρέπει να εκφράζεται μια ντραγκ κουίν. Δεν υπάρχει σαφής προέλευση του όρου. Υπάρχει η πιθανότητα να προέρχεται από την Πολάρι, αργκό που χρησιμοποιούνταν και από την ομοφυλοφιλική κοινότητα της Βρετανίας. Ένας άλλος όρος που χρησιμοποιείται, είναι ο όρος female impersonator (απλή μετάφραση: μίμος του γυναικείου φύλου). Ο όρος αυτός δεν είναι γενικά αποδεκτός μιας και οι περισσότερες ντραγκ κουίν δεν έχουν σκοπό να πείσουν πως είναι γυναίκες. Στην συντριπτική πλειοψηφία τους, το καλλιτεχνικό όνομα που επιλέγουν οι ντραγκ κουίν για τον εαυτό τους, δεν έχει σχέση με το όνομα που χρησιμοποιούν στην "καθημερινή" τους ζωή. Τα καλλιτεχνικά ονόματα είναι σατιρικά που συνήθως αποτελούν και λογοπαίγνιο (παράδειγμα: Miss Understood) ή είναι ονόματα που εμπεριέχουν την αίσθηση της αίγλης (παράδειγμα: Miss Fame). Η διαδικασία για να μεταμορφωθεί κάποιο άτομο σε ντραγκ κουίν είναι χρονοβόρα και έχει αρκετό κόστος μιας και απαιτούνται πολλά υλικά (μακιγιάζ, περούκες, κοστούμια, φορέματα) για να επιτευχθεί το αποτέλεσμα που επιθυμεί η εκάστοτε ντραγκ κουίν. Μιας και οι περισσότερες ντραγκ κουίν είναι άνδρες, απαιτείται πολύ καλή γνώση χρήσης μακιγιάζ προκειμένου η ψευδαίσθηση να είναι επιτυχής. Η διαδικασία είναι ακόμα πιο απαιτητική στην περίπτωση που ο καλλιτέχνης θέλει να μιμηθεί ένα διάσημο πρόσωπο μιας και, οι σκιάσεις και τα χρώματα μέσω του μακιγιάζ πρέπει να είναι συγκεκριμένα. Επίσης χρησιμοποιούνται προσθετικά στους γοφούς, στους μηρούς και στο στήθος προκειμένου το αποτέλεσμα να είναι αισθητικά ανάλογο με τις επιθυμίες της εκάστοτε ντραγκ κουίν. Στα ντραγκ σόου συμμετέχουν ομάδες ντραγκ κουίν, ντουέτα ή μεμονωμένοι ντραγκ καλλιτέχνες. Το περιεχόμενο των σόου ποικίλει ανάλογα με τα ταλέντα των συμμετεχόντων, που μπορεί να είναι επαγγελματίες ή ερασιτέχνες ντραγκ κουίν. Συνήθως λαμβάνουν χώρα σε μπαρ ή άλλους χώρους διασκέδασης. Υπάρχουν αρκετές ταινίες που περιγράφουν την ζωή μιας ντραγκ κουίν ή έχουν ως πρωταγωνιστή μια ντραγκ κουίν. Μερικές από αυτές είναι: Τούτσι - Περιγράφει τις προσπάθειες ενός ηθοποιού να εργαστεί σε μια τηλεοπτική σειρά, υποδυόμενος έναν θηλυκό χαρακτήρα. Το τρίο της χαράς - Περιγράφει την ζωή τριών ντραγκ κουίν και τους τρόπους που επηρεάζουν μια συντηρητική κοινωνία. Η κυρία Ντάουτφαϊερ - Περιγράφει την ζωή ενός διαζευγμένου πατέρα που υποδύεται την νταντά προκειμένου να έχει επαφή με τα παιδιά του. Βίκτωρ Βικτώρια - Περιγράφει την ζωή μιας γυναίκας που υποδύεται τον άνδρα με σκοπό να καταξιωθεί ως τραγουδιστής. Η μουσική βιομηχανία έχει χαρίσει αρκετές επιτυχίες στο κοινό που αφορούν ντραγκ κουίν. Για παράδειγμα: Lola, από το συγκρότημα The Kinks Dude (Looks Like a Lady), από το συγκρότημα Aerosmith Born This Way, από τη Lady Gaga I'm Coming Out, από την Νταϊάνα Ρος Κοντσίτα Βουρστ - Τραγουδιστής που εκπροσώπησε την Αυστρία στον Διαγωνισμό Τραγουδιού Eurovision το 2014 Ρου Πoλ - Τραγουδιστής, ηθοποιός, παρουσιαστής Divine - Ηθοποιός Σι Σι ΛαΡου - Σκηνοθέτης πορνογραφικών ταινιών
Drag queen (ελεύθερη μετάφραση: ντραγκ κουίν), ονομάζεται το άτομο, συνήθως άνδρας, που παρουσιάζεται ως μια υπερβολική εκδοχή του αντίθετου φύλου. Η παρουσίαση γίνεται με τη χρήση μακιγιάζ, φορεμάτων, περουκών, ψεύτικων βλεφαρίδων κ.λ.π.. Ο όρος ντραγκ κουίν δε πρέπει να συγχέεται με τον σεξουαλικό προσανατολισμό ή με την ταυτότητα φύλου, μιας και ντραγκ κουίν μπορεί να είναι οποιοσδήποτε το επιθυμεί. Στην περίπτωση που μια γυναίκα παρουσιάζεται φορώντας ανδρικά ρούχα, τότε ονομάζεται ντραγκ κινγκ (αγγλικά: drag king).